# hyvinvointijaosto

25.10.2023

## NUORISOJÄRJESTÖJEN JA LIIKUNTAA JÄRJESTÄVIEN YHDISTYSTEN TUKEMINENSäännöt, toiminta-avustushakemus ja seurantalomake

Hyvinvointijaosto tukee nuorisojärjestöjä ja liikuntaa järjestäviä yhdistyksiä vuosittain talousarvioon varatun määrärahan puitteissa ja avustukset ovat haettavissa erikseen ilmoitettavana aikana. Avustusta myönnetään paikalliseen, kuntalaisille järjestettyyn liikuntatoimintaan ja nuorisotyöhön. Avustuksen tarkoituksena on tukea toimintaa tai tapahtumaa ja edistää harrastusmahdollisuuksia ja hyvinvointia.

Liikuntaa järjestävien yhdistysten avustuksissa painotetaan lapsille ja nuorille suunnattua ohjattua toimintaa, aikuisten terveysliikuntaa, erityisryhmien liikuntaa sekä toimintojen suunnitelmallisuutta, säännöllisyyttä ja laajuutta. Avustusta voi hakea myös kertaluonteiseen tapahtumaan, koulutukseen tai toiminnan kannalta oleellisiin hankintoihin. Hakijan tulee olla Hausjärvelle rekisteröity yhdistys ja se voi olla muu kuin urheiluseura.

Nuorisojärjestöä tuettaessa toiminnan tulee kohdistua alle 29 -vuotiaisiin hausjärveläisiin lapsiin ja nuoriin. Avustuksissa painotetaan toimintojen suunnitelmallisuutta, säännöllisyyttä ja laajuutta. Avustusta voi hakea myös kertaluonteiseen tapahtumaan, koulutukseen tai toiminnan kannalta oleellisiin hankintoihin. Hakijan tulee olla Hausjärvelle rekisteröity yhdistys.

Avustuksen hakemista varten on erillinen hakulomake. Lomakkeeseen tulee liittää talousarvio ja toimintasuunnitelma, joista selviää avustettavan toiminnan kustannusarvio, rahoitussuunnitelma, yleiskuvaus sekä lyhyt selvitys yhteistyöstä alueen muiden yhdistyksien kanssa. Hakemukseen ei liitetä yhdistyksen tilinpäätöstä, tilintarkastuskertomusta eikä toimintakertomusta. Hausjärven kunnalla on halutessaan oikeus tarkistaa avustusta saaneiden yhdistysten kirjanpito ja hallinto.

Päätöstä tehdessään hyvinvointijaosto käyttää yllä olevien painotusten lisäksi harkintavaltaa huomioiden toiminnan suunnitelmallisuuden, laajuuden ja vaikuttavuuden sekä merkityksen kuntalaisten hyvinvoinnille.

Avustus myönnetään kohdeavustuksena kuluvan kalenterivuoden tiettyä toimintaa varten ja se maksetaan erikseen seurantalomakkeella tehdyn selvityksen jälkeen. Selvityksessä tulee esittää miten ja mihin avustus on käytetty ja mitä sillä on saatu aikaan. Selvitys tulee tehdä avustuksen saamisvuotena. Mikäli toiminta on pitkäkestoista, selvityksen voi tehdä toiminnan alettua. Avustusta ei myönnetä jo toteutuneisiin tapahtumiin tai toimintoihin, eikä sitä voi käyttää muuhun, kuin haettuun tarkoitukseen.

Liitteet:

Toiminta-avustushakemus
Seurantalomake

# hyvinvointijaosto

## NUORISOJÄRJESTÖJEN JA LIIKUNTAA JÄRJESTÄVIEN YHDISTYSTEN TUKEMINENToiminta-avustushakemus

Toiminta-avustuksen hakemisesta on tehty erilliset ohjeet ja avustukset ovat haettavina erikseen ilmoitettavana aikana. Hakemus tulee tehdä samana vuonna, mille avustusta haetaan. Avustusta myönnetään paikalliseen, kuntalaisille järjestettyyn liikuntatoimintaan ja nuorisotyöhön. Avustuksen tarkoituksena on tukea toimintaa tai tapahtumaa ja edistää harrastusmahdollisuuksia ja hyvinvointia. Hakijan tulee olla Hausjärvelle rekisteröity yhdistys.

Hakemus tulee toimittaa hakuaikana Hausjärven liikuntatoimistoon: Keskustie 2-4, 12100 Oitti tai jari.kovanen@hausjarvi.fi.

|  |  |  |
| --- | --- | --- |
| Yhdistyksen nimi | Kotisivut | Kotipaikka ja rekisteröintipäivä |
| Y-tunnus | Pankki (BIC-tunnus) | Tilinumero |
| Puheenjohtaja | PuhelinSähköposti | Osoite |
| Hakija (jos muu kuin puheenjohtaja) | Puhelin | Sähköposti |
| Avustettavan toiminnan kuvaus (jatka tarvittaessa toiselle puolelle) |  |
| Lyhyt kuvaus yhdistysyhteistyöstä (jatka tarvittaessa toiselle puolelle) |  |
| Haettava summa (€) | Oma osuus (€) | Muualta saatava avustus |
| Paikka ja aika | Allekirjoitus | Nimenselvennys |

Liitteet:

|  |  |
| --- | --- |
|  | Talousarvio kuluvalta vuodelta |
|  | Toimintasuunnitelma kuluvalta vuodelta |
|  | Muu liite, mikä? |

# hyvinvointijaosto

## NUORISOJÄRJESTÖJEN JA LIIKUNTAA JÄRJESTÄVIEN YHDISTYSTEN TUKEMINENSeurantalomake

Selvitys tulee tehdä avustuksen saamisvuotena avustusta saaneen tapahtuman, koulutuksen, hankinnan tms. jälkeen. Pitkäkestoisissa tapahtumissa selvityksen voi tehdä heti toiminnan alettua.

Selvitys tulee toimittaa Hausjärven liikuntatoimistoon Keskustie 2-4, 12100 Oitti tai jari.kovanen@hausjarvi.fi.

|  |  |
| --- | --- |
| Yhdistyksen nimi |  |
| Avustettu toiminta |  |
| Saatu avustus (€) |  |
| Oma rahoitus (€) |  |
| Selvitys avustuksen käytöstä (jatka tarvittaessa toiselle puolelle) |  |
| Selvitys tapahtumasta (jatka tarvittaessa toiselle puolelle) |  |
| Paikka ja aika |  |
| Allekirjoitus ja nimenselvennys |  |
| Puhelinnumero tai sähköposti |  |